אסי משולם

אסי משולם (נולד ב-1975) הוא אמן ישראלי, פרופסור חבר בחוג לאומנות באוניברסיטת חיפה, שבראשו עמד בין השנים 2017-2022. אסי משולם נולד בחיפה. סיים לימודי תואר ראשון באמנות וארכאולוגיה בשנת 2000 ולימודי תואר שני במקרא בשנת 2019 באוניברסיטת חיפה. משולם השתתף לאורך השנים בתערוכות רבות, בישראל ומחוצה לה, והציג במספר רב של תערוכות יחיד שעסקו בקשר שבין אמנות, דת ופולחן. עיסוקו העיקרי בשנים האחרונות, באמנות ובמחקר, הוא הפולחן הפוליתיאיסטי בהיסטוריה של עם ישראל והמזרח הקדום, ובכללו גם מנהגי הקרבת קרבנות אדם. משולם הוא ראש החוג לאמנות באוניברסיטת חיפה החל מאוקטובר 2017, ומרצה בבית הספר לאמנות "פרדס". מתגורר ועובד בעמק חפר. בראשית שנות האלפיים, בשנים הראשונות לפעילותו האמנותית, עסק משולם באמנות דיגיטלית, ועבודתו כללה בעיקר דיוקנאות עצמיים שעובדו בפוטושופ. כבר אז ניכר בעבודתו העניין בגבולות שבין האנושי והחייתי, ובשאלות עקרוניות על הקשר שבין אסתטיקה, אמת וזיוף. מספר שנים לאחר מכן, החל משולם לחזור לעיסוק בציור וברישום, אותם זנח עם תום לימודיו. בשנת 2005, החל ליצור אובייקטים תלת־ממדיים, ומאז הפיסול הפך לעיסוקו העיקרי. בשנת 2005, לקראת תערוכת יחיד בגלריה ג'ולי מ. בתל אביב, כתב משולם את הספר "רועכם", כחלק מן הפרויקט, שכלל גם פסלים ורישומים. ספר זה יהפוך לגורם משמעותי ובעל השפעה רבה על המשך עבודתו של משולם בשנים שלאחר מכן. הספר נכתב בשפה כמו-מקראית, והוא מתאר את קורותיו של רועכם, בן-כלאיים, תוצר של יחסים אסורים בין אדם לחיה. רועכם, שאישיותו משלבת את חכמתו האנושית יחד עם דחפיו החייתיים, גדל על התפר שבין התרבות והטבע, ומפתח לעצמו תורת-חיים שאותה הוא מעביר לתלמידיו בחלקו האחרון של הספר. לדבריו של משולם "תהליך כתיבת הספר היה אינטנסיבי ושילב חקירה פילוסופית ותרבותית, יחד עם הקשבה לדחפים אינטואיטיביים ורגישות לתהליכים אישיים, פנימיים ותרבותיים. לאחר כתיבתו של הספר, נלמדו ופותחו הרעיונות המובאים בו, והוא שימש כר נרחב לפעילויות אמנותיות ופילוסופיות שניזונו מן ההשראה שטמונה בו. תערוכות ויצירות אמנות רבות שנעשו בעקבות הופעתו של הספר, נוצרו למעשה בהשראת רעיונותיו ומשנתו הפילוסופית". בשנים 2007 עד 2009, שקד משולם על פרויקט המשך למה שהחל עם "רועכם", ובנה מעין מסדר דתי על בסיס הרעיונות שיוצגו בספר. "לקסיקון העיקרים של מסדר הטומאה", ספר בן כ-360 עמודים, נחשף לקהל והוצג לקריאה בתערוכה "לקסיקון העיקרים" שהוצגה בשנת 2010, אף היא בגלריה ג'ולי מ., שהייתה אז גלריית הבית של משולם. בתערוכה זו, הפך משולם את הגלריה לחלל תפילה, שבו הוזמן הקהל לשבת על ספסלי עץ, לעיין ולקרוא בספר. העיסוק בדת, ברעיונות של טהרה וטומאה ובעניינים של פולחן ומיתוס, הביאו את משולם לשוב אל ספסל הלימודים בשנת 2015, וללמוד לתואר שני בחוג למקרא באוניברסיטת חיפה. את עבודת המחקר (תזה) עשה משולם בהנחייתם של פרופ' איילת גלבוע (מהחוג לארכאולוגיה) וד"ר דנאל קאהן (מהחוג למקרא), ועסק בהקרבת ילדים שנהוגה הייתה אצל הפיניקים, ובקשר שלה לאזכורים המקראיים של פולחן המולך, שנעשה בגיא בן הינום שלמרגלות ירושלים. בשנים אלה, עבודתו של משולם הושפעה רבות מנושאי הלימוד והמחקר שלו, ובהם הפוליתאיזם במזרח הקרוב הקדום, האמנות הקדומה של מסופוטמיה, מצרים וכנען, פולחן והקרבת קרבנות, והשפה העברית הקדומה. מלבד עיסוקו האמנותי, משולם גם מלמד ומרצה על נושאים אלה במסגרות שונות. 1999 - פרס קרן מוזיאון הכט ליוצרים צעירים 2000 - מלגת מצטיין החוג לאמנות – המדור ליצירה, אוניברסיטת חיפה 2000 - מלגה ע"ש שרת – קרן התרבות אמריקה-ישראל 2001 - פרס ע"ש יוכבד וידרא לעידוד אמן צעיר, אוניברסיטת חיפה 2002 - פרס האמן הצעיר, משרד המדע התרבות והספורט 2003 - פרויקט אמן-מורה, משרד החינוך והתרבות 2010 - הפרס לעידוד היצירה, משרד התרבות והספורט 2012 - תמיכה בפרויקט, מטעם עיריית ת"א-יפו וקרן רבינוביץ' 2014 - פרס שרת התרבות, משרד התרבות והספורט. 2003 - אמזונס, מוזיאון ינקו-דאדא, עין הוד 2003 - צ'יזבט, הגלריה העירונית, מרכז תרבות ע"ש סמילנסקי, רחובות 2005 - ריר, גלריה ג'ולי מ., תל אביב 2005 - ריר, הגלריה לאמנות, קיבוץ לוחמי הגטאות 2005 - צרעת, הגלריה לאמנות, קיבוץ כברי 2006 - ריר, הגלריה לאמנות, טכניון, חיפה 2007 - פסל, המוזיאון לאמנות ישראלית, רמת גן 2008 - איש-קריות, גלריה ג'ולי מ., תל אביב 2010 - איש-קריות, המשכן לאמנות, אוניברסיטת-חיפה 2012 - בעל לו"ע, גלריה החנות, תל אביב 2013 - הרטרוספקטיבה, גלריה הצימר, תל אביב 2013 - Klone X Meshullam (תערוכה זוגית), גלריה אלפרד, תל אביב 2014 - פרא אפריקאי, בית אגודת הציירים והפסלים, תל אביב 2015 - בין אתוס למיתוס (תערוכה זוגית עם יונתן גולד), מוזיאון הכט, חיפה 2015 - תחת עץ רענן, מוזיאון מאנה כץ, חיפה (פרויקט יחיד במסגרת התערוכה "היהודי הנודד") 2020 - כל המתנות, גלריה שכטר, תל אביב. אוצרת: שירה פרידמן מדיה וקבצים בנושא אסי משולם בוויקישיתוף אתר האינטרנט הרשמי של אסי משולם אסי משולם, ברשת החברתית פייסבוק אסי משולם, ברשת החברתית אינסטגרם עותק מקוון של הספר רועכם מאת אסי משולם אתר האינטרנט "מסדר הטומאה" אסי משולם באתר מרכז המידע לאמנות ישראלית יונתן אמיר, ״ויזדהמו אנשים בתורתי: דת, מדע ולאומיות ביצירתו של אסי משולם ׳מסדר הטומאה׳״, מאמר בכתב העת Arts (באנגלית) כתבות עוזי צור, מאזן הרוע, באתר הארץ, 29 באוקטובר 2010 תמר ארז, מסדר של רפש ושיירים, באתר ערב רב, ‏2 בנובמבר 2010 אבי פיטשון, קורבן אדם ופולחן דיוניסוס - אסי משולם הוא אמן המטאל והמיתולוגיה של ישראל, באתר הארץ, 18 בנובמבר 2020 ראיונות רותם רוזנטל‏, אסי משולם, באתר וואלה, 13 ביולי 2005 דנה גילרמן, עורב מת במסגרת של איקאה, באתר הארץ, 19 במרץ 2008 nrg מעריב, משחק של ניגודים בתערוכתו של אסי משולם, באתר nrg‏, 12 בנובמבר 2008 מיטל רז, ‏אלוהים ישמור: אסתטיקה של ריקבון בתערוכה של אסי משולם, באתר "Time Out ישראל", 18 בינואר 2015 נעמה ריבה, אסי משולם: "רציתי לתת לריקבון מעמד עליון", באתר הארץ, 24 בינואר 2022 אסי משולם יעמוד בראש החוג לאמנות באוניברסיטת חיפה, באתר ערב רב, ‏24 באוקטובר 2017 דנה גילרמן, אני וחיות אחרות, באתר הארץ, 29 בדצמבר 2003 עוזי צור, נביא רוע בשערי העיר, באתר הארץ, 14 ביולי 2005 התערוכה "צרעת" באתר הגלריה איש קריות - אסי משולם, באתר הארץ קמיע סמית ויניב קובוביץ, תערוכת אמנות פורקה בשל איומי הצתה, באתר הארץ, 24 ביוני 2012 התערוכה klone-x-meshulam באתר הגלריה מוזיאון הכט: בין אתוס למיתוס באתר "כדאי לדעת" [1=https://schechter-gallery.com/all-the-gifts/ עמוד התערוכה באתר הגלריה]